**INFORMARE**

**28.03.2018**

**Instituirea Grupului consultativ european pentru Autoritatea Europeană a Muncii**

În Jurnalul Oficial al Uniunii Europene L 72/20 din 15.3.2018   a fost publicată DECIZIA (UE) 2018/402 a Comisiei din 13 martie 2018 de instituire a Grupului consultativ european pentru Autoritatea Europeană a Muncii.

|  |  |
| --- | --- |
| (1) | În discursul său din 2017 privind starea Uniunii[(](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr1-L_2018072RO.01002001-E0001)[1](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr1-L_2018072RO.01002001-E0001)[)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr1-L_2018072RO.01002001-E0001), președintele Juncker a propus crearea unei Autorități Europene a Muncii, **pentru a consolida echitatea pe piața internă și a asigura punerea în aplicare într-un mod corect, simplu și eficient a normelor UE privind mobilitatea forței de muncă.** |

|  |  |
| --- | --- |
| (2) | La 13 martie 2018, Comisia a propus înființarea Autorității Europene a Muncii[(](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr2-L_2018072RO.01002001-E0002)[2](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr2-L_2018072RO.01002001-E0002)[)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr2-L_2018072RO.01002001-E0002), pentru a sprijini statele membre și Comisia să faciliteze accesul persoanelor fizice și a angajatorilor la informații privind drepturile de care se bucură și obligațiile care le revin, precum și la serviciile relevante pentru situațiile de mobilitate transfrontalieră a forței de muncă, pentru a susține cooperarea dintre statele membre în ceea ce privește asigurarea respectării legislației UE în context transfrontalier și pentru a media și a facilita găsirea de soluții în caz de litigii transfrontaliere sau perturbări ale pieței muncii. |

|  |  |
| --- | --- |
| (3) | Ar trebui instituit un grup consultativ a cărui misiune ar fi să ofere consiliere și asistență Comisiei în ceea ce privește înființarea rapidă și funcționarea viitoare a Autorității Europene a Muncii și care ar trebui să se numească Grupul consultativ european pentru Autoritatea Europeană a Muncii (denumit în continuare „grupul”). Fără a participa la procesul legislativ care conduce la adoptarea propunerii de regulament de instituire a Autorității Europene a Muncii, grupul ar trebui să contribuie la punerea bazelor pentru crearea Autorității Europene a Muncii. |

|  |
| --- |
| Grupul ar trebui, în special, să creeze condiții pentru **schimburi de bune practici și experiențe privind cooperarea în domenii ce țin de mobilitatea transfrontalieră a forței de muncă și de coordonarea sistemelor de securitate socială**, aspecte care ar putea fi dezvoltate ulterior de Autoritatea Europeană a Muncii, precum și pentru examinarea unor chestiuni de ordin general, chestiuni de principiu și aspecte practice care decurg din punerea în aplicare a legislației europene relevante. Grupul ar trebui să contribuie, totodată, la identificarea mijloacelor de cooperare și a contribuțiilor organismelor relevante existente, inclusiv a agențiilor UE, la înființarea și la buna funcționare a Autorității Europene a Muncii. |

|  |
| --- |
| Grupul ar trebui să fie prezidat de Comisie (DG Ocuparea Forței de Muncă, Afaceri Sociale și Incluziune) și să fie alcătuit din reprezentanți de rang înalt ai autorităților statelor membre, ai partenerilor sociali din Uniune, ai Fundației Europene pentru Îmbunătățirea Condițiilor de Viață și de Muncă (Eurofound), ai Centrului European pentru Dezvoltarea Formării Profesionale (Cedefop), ai Fundației Europene de Formare (ETF) și ai Agenției Europene pentru Securitate și Sănătate în Muncă (EU-OSHA). Partenerii sociali din UE ar trebui să reprezinte în egală măsură sindicatele și organizațiile patronale. |

|  |  |
| --- | --- |
| (6) | Asociația Europeană a Liberului Schimb (AELS) și Agenția Uniunii Europene pentru Cooperare în Materie de Aplicare a Legii (Europol) ar trebui să primească statut de observator. |

|  |  |
| --- | --- |
| (7) | Grupul ar trebui să coopereze cu organismele existente în domeniul mobilității forței de muncă și al coordonării sistemelor de securitate socială. |

|  |  |
| --- | --- |
|  | Ar trebui să se prevadă norme privind divulgarea de informații de către membrii grupului și observatori. |

|  |  |
| --- | --- |
| (9) | Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului[(](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr3-L_2018072RO.01002001-E0003)[3](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr3-L_2018072RO.01002001-E0003)[)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402" \l "ntr3-L_2018072RO.01002001-E0003). |

|  |  |
| --- | --- |
|  |  Prezenta decizie ar trebui să se aplice până la înființarea Autorității Europene a Muncii, |

Astfel, potrivit articolului 1 din Decizia mai sus menţionată, se instituie **Grupul consultativ european pentru Autoritatea Europeană a Muncii (denumit în continuare „grupul”)**.

Grupul oferă consiliere și asistență Comisiei (DG Ocuparea Forței de Muncă, Afaceri Sociale și Incluziune) în ceea ce privește înființarea rapidă și funcționarea viitoare a Autorității Europene a Muncii.

În special, sarcinile grupului sunt:

|  |  |
| --- | --- |
| (a) | să faciliteze cooperarea dintre autoritățile naționale și părțile interesate și să ofere consiliere Comisiei în ceea ce privește înființarea rapidă și funcționarea operațională viitoare a Autorității Europene a Muncii; |

|  |  |
| --- | --- |
| (b) | să examineze chestiuni de ordin general, chestiuni de principiu și aspecte practice care decurg din **punerea în aplicare a legislației europene în domeniul mobilității transfrontaliere a forței de muncă și al coordonării sistemelor de securitatea socială și impactul acestora asupra activităților Autorității Europene a Muncii**; |

|  |  |
| --- | --- |
| (c) | să facă schimb de opinii și să identifice cele mai bune practici și **exemple de bună cooperare în materie de mobilitate transfrontalieră a forței de muncă și de coordonare a sistemelor de securitate socială în vederea elaborării activităților Autorității Europene a Muncii**; |

|  |  |
| --- | --- |
| (d) | să identifice mijloacele de cooperare și contribuțiile organismelor existente, inclusiv a agențiilor UE descentralizate, la înființarea și la buna funcționare a Autorității Europene a Muncii. |

Prezenta decizie intră în vigoare la data publicării în Jurnalul Oficial al Uniunii Europene.

Se aplică până la înființarea Autorității Europene a Muncii.

Adoptată la Strasbourg, 13 martie 2018.

[(1)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402#ntc1-L_2018072RO.01002001-E0001)  Discursul din 2017 privind Starea Uniunii este disponibil la adresa: https://ec.europa.eu/commission/state-union-2017\_ro.

[(2)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402#ntc2-L_2018072RO.01002001-E0002)  COM(2018) 131.

[(3)](https://eur-lex.europa.eu/legal-content/RO/TXT/?qid=1522155662626&uri=CELEX:32018D0402#ntc3-L_2018072RO.01002001-E0003)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date ([JO L 8, 12.1.2001, p. 1](https://eur-lex.europa.eu/legal-content/RO/AUTO/?uri=OJ:L:2001:008:TOC)).

Sursa: <https://eur-lex.europa.eu/legal-content/RO/>

**Material întocmit prin preluare de**

**Mariana Stancu –Ţipişcă**

**consilier pentru afaceri europene**

 **28.03.2018**